cyanic-selkie/wikianc huggingface dataset:
Κρυσταλλογραφία ακτίνων Χ
Ζεύγη (mates) Friedel και Bijvoet
Η ισότητα των μεγεθών τους εξασφαλίζει ότι τα ζεύγη Friedel έχουν την ίδια ένταση |F|2. Αυτή η συμμετρία επιτρέπει σε κάποιον να μετρήσει τον πλήρη μετασχηματισμό Φουριέ από μόνο το μισό του αντίστροφου χώρου, π.χ., περιστρέφοντας τον κρύσταλλο ελαφρά περισσότερο από 180° αντί για μια πλήρη περιστροφή 360°. Σε κρυστάλλους με σημαντική συμμετρία, μπορεί ακόμα περισσότερες ανακλάσεις να έχουν την ίδια ένταση (ζεύγη Bijvoet)· σε τέτοιες περιπτώσεις, μπορεί να χρειάζεται ακόμα λιγότερος αντίστροφος χώρος για να μετρηθεί. Σε ευνοϊκές περιπτώσεις υψηλής συμμετρίας, απαιτούνται μερικές φορές μόνο 90° ή ακόμα και 45° των δεδομένων για να εξερευνηθεί πλήρως ο αντίστροφος χώρος.
Ο περιορισμός του ζεύγους Friedel μπορεί να προκύψει από τον ορισμό του αντίστροφου μετασχηματισμού Φουριέ
Επειδή ο Τύπος του Όιλερ δηλώνει ότι eix = cos(x) + i sin(x), ο αντίστροφος μετασχηματισμός Φουριέ μπορεί να διαχωριστεί σε άθροισμα του καθαρά πραγματικού μέρους και του καθαρά φανταστικού μέρους
Η συνάρτηση f(r) είναι πραγματική εάν και μόνο εάν το δεύτερο ολοκλήρωμα Isin είναι μηδέν για όλες τις τιμές του r. Με τη σειρά του, αυτό είναι αληθές εάν και μόνο εάν ικανοποιείται ο παραπάνω περιορισμός
Σφαίρα Ewald's
Κάθε εικόνα περίθλασης ακτίνας Χ αντιπροσωπεύει μόνο ένα τμήμα, ένα σφαιρικό τμήμα του αντίστροφου χώρου, όπως μπορεί να παρατηρηθεί από την κατασκευή της σφαίρας Ewald. Και το kout και το kin έχουν το ίδιο μήκος κύματος, λόγω της ελαστικής σκέδασης, επειδή το μήκος κύματος δεν έχει αλλαχθεί. Συνεπώς, μπορούν να αναπαρασταθούν ως δύο ακτινικά διανύσματα σε σφαίρα αντίστροφου χώρου, που εμφανίζει τις τιμές του q που είναι δείγματα σε δεδομένη εικόνα περίθλασης. Επειδή υπάρχει ελαφριά διασπορά των εισερχόμενων μηκών κυμάτων της εισερχομένης δέσμης ακτίνων Χ, οι τιμές του|F(q)|μπορούν να μετρηθούν μόνο για τα διανύσματα q που βρίσκονται μεταξύ των δύο σφαιρών που αντιστοιχούν σε αυτές τις ακτίνες. Συνεπώς, για να ληφθεί πλήρες σύνολο δεδομένων μετασχηματισμού Φουριέ, είναι απαραίτητη η περιστροφή του κρυστάλλου ελαφρώς περισσότερο από 180°, ή μερικές φορές λιγότερο εάν εμφανίζεται επαρκής συμμετρία. Πλήρης περιστροφή 360° δεν χρειάζεται λόγω της εσωτερικής συμμετρίας των μετασχηματισμών Φουριέ των πραγματικών συναρτήσεων (όπως η ηλεκτρονική πυκνότητα), αλλά απαιτείται "ελαφρώς περισσότερο" από 180° για να καλύψει όλον τον αντίστροφο χώρο δεδομένης ανάλυσης λόγω της καμπυλότητας της σφαίρας Ewald. Πρακτικά, ο κρύσταλλος κουνιέται λίγο (0,25-1°) για να ενσωματώσει τις ανακλάσεις κοντά στα όρια των σφαιρικών φλοιών Ewald.
Συνάρτηση Πάτερσον
Ένα γνωστό αποτέλεσμα των μετασχηματισμών Φουριέ είναι το θεώρημα αυτοσυσχέτισης (autocorrelation), που αναφέρει ότι η αυτοσυσχέτιση c(r) συνάρτησης f(r)
Συνεπώς, η συνάρτηση αυτοσυσχέτισης c(r) της ηλεκτρονικής πυκνότητας (γνωστή επίσης ως συνάρτησης Πάτερσον ) μπορεί να υπολογιστεί άμεσα από τις εντάσεις ανάκλασης, χωρίς υπολογισμό των φάσεων. Βασικά, αυτό μπορεί να χρησιμοποιηθεί για τον άμεσο καθορισμό της κρυσταλλικής δομής· όμως, είναι δύσκολο να πραγματοποιηθεί στην πράξη. Η συνάρτηση αυτοσυσχέτισης αντιστοιχεί στην κατανομή των διανυσμάτων μεταξύ ατόμων στον κρύσταλλο· συνεπώς, κρύσταλλος N ατόμων στη μοναδιαία κυψελίδα του μπορεί να έχει N(N-1) κορυφές στη συνάρτηση Πάτερσον. Με δεδομένο τα αναπόφευκτα σφάλματα στη μέτρηση των εντάσεων και τις μαθηματικές δυσκολίες ανακατασκευής ατομικών θέσεων από τα διατομικά διανύσματα, αυτή η τεχνική χρησιμοποιείται σπάνια στην επίλυση δομών, εκτός από τους πολύ απλούς κρυστάλλους.
Πλεονεκτήματα κρυστάλλου
Αρχικά, μια ατομική δομή μπορεί να προσδιοριστεί εφαρμόζοντας σκέδαση ακτίνων Χ σε μη κρυσταλλική δείγματα, ακόμα και σε μεμονωμένο μόριο. Όμως, οι κρύσταλλοι προσφέρουν πολύ πιο ισχυρό σήμα λόγω της περιοδικότητάς τους. Ένα κρυσταλλικό δείγμα είναι εξ ορισμού περιοδικό· ο κρύσταλλος αποτελείται από πολλές μοναδιαίες κυψέλες που επαναλαμβάνονται επ' άπειρο σε τρεις ανεξάρτητες κατευθύνσεις. Τέτοια περιοδικά συστήματα έχουν ένα μετασχηματισμό Φουριέ που συγκεντρώνεται σε περιοδικά επαναλαμβανόμενα σημεία σε αντίστροφο χώρο γνωστό ως κορυφές Μπραγκ· οι κορυφές Μπραγκ αντιστοιχούν στα σημεία ανάκλασης που παρατηρούνται στην εικόνα περίθλασης. Επειδή το πλάτος σε αυτές τις ανακλάσεις αυξάνεται γραμμικά με τον αριθμό N των σκεδαστών, η παρατηρούμενη ένταση αυτών των σημείων πρέπει να αυξάνεται δευτεροβάθμια, όπως N2. Με άλλα λόγια, η χρήση κρυστάλλου συγκεντρώνει την ασθενή σκέδαση των ξεχωριστών μοναδιαίων κυψελών σε μια πολύ πιο ισχυρή, σύμφωνη ανάκλαση που μπορεί να παρατηρηθεί πάνω από τον θόρυβο. Αυτό είναι παράδειγμα συμβολής.
Σε υγρό, σκόνη ή άμορφο δείγμα, τα μόρια μέσα σε αυτό το δείγμα είναι σε τυχαίους προσανατολισμούς. Τέτοια δείγματα έχουν συνεχές φάσμα Φουριέ που εξαπλώνει ομοιόμορφα το πλάτος του μειώνοντας συνεπώς την μετρούμενη ένταση του σήματος, καθώς παρατηρείται σε βιολογική σκέδαση ακτίνων Χ μικρής γωνίας (Biological Small-Angle X-ray Scattering ή SAXS). Πιο σημαντική είναι η απώλεια πληροφοριών προσανατολισμού. Αν και θεωρητικά εφικτό, είναι πειραματικά δύσκολο να ληφθούν δομές ατομικής ανάλυσης περίπλοκων, ασύμμετρων μορίων από τέτοια εκ περιστροφής δεδομένα μέσου όρου. Ενδιάμεση περίπτωση είναι η περίθλαση ίνας στην οποία οι υπομονάδες διατάσσονται περιοδικά σε τουλάχιστον μια διάσταση.
Δομική επιβεβαίωση
Κατηγορία:Κρυσταλλογραφία Κατηγορία:Δομή της πρωτεΐνης
Νικόλαος Τριανταφυλλόπουλος
O Νικόλαος Τριανταφυλλόπουλος, (10 Ιανουαρίου 1918 – 1998), ήταν Έλληνας πρωταθλητής της σκοποβολής, μέλος της εθνικής ομάδας, και αξιωματικός της Αστυνομίας πόλεων.
Ασχολήθηκε με την σκοποβολή μέσω του αθλητικού τμήματος της αστυνομίας πόλεων, από το 1955 έως το 1965 ήταν πρωταθλητής Ελλάδος σε αρκετά αγωνίσματα. Μετά το τέλος της αγωνιστικής του καριέρας συνέχισε στην ΣΚΟΕ από διάφορα πόστα.
Είχε πάρει μέρος στους Ολυμπιακούς αγώνες του 1960 όπου στο τουφέκι ακριβείας σε τρεις στάσεις ήταν 54ος και πρηνηδών 57ος.
Παραπομπές
Κατηγορία:Έλληνες αθλητές της σκοποβολής Κατηγορία:Έλληνες σκοπευτές στους Θερινούς Ολυμπιακούς Αγώνες Κατηγορία:Αξιωματικοί της αστυνομίας πόλεων‎ Κατηγορία:Σκοπευτές Αστυνομίας πόλεων
Ιωάννης Ερνέστος της Σαξονίας-Άιζεναχ
Ο Ιωάννης-Ερνέστος (γερμ.: Johann Ernst, 9 Ιουλίου 1566 - 23 Οκτωβρίου 1638) ήταν δούκας της Σαξονίας-Άιζεναχ και αργότερα της Σαξονίας-Κόμπουργκ.
Βιογραφία
Ήταν ο δευτερότοκος γιος του Ιωάννη-Φρεδερίκου Β΄ δούκα της Σαξονίας και της Ελισάβετ των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.
Οικογένεια
Νυμφεύτηκε πρώτα το 1591 την Ελισάβετ, κόρη του Ιωάννη κόμη του Μάνσφελντ-Χίντερορτ, οποία έκανε έναν θνησιγενή γιο και απεβίωσε τέσσερις ημέρες μετά:
Το 1598 ο Ιωάννης-Ερνέστος έκανε δεύτερο γάμο με τη Χριστίνα, κόρη του Γουλιέλμου Δ΄ λαντγκράβου της Έσσης-Κάσσελ· δεν απέκτησαν απογόνους.
Παραπομπές
Κατηγορία:Οίκος των Βέττιν
Ντάουγκαβπιλς
Το Ντάουγκαβπιλς (λετονικά: Daugavpils [ˈdaʊɡaʊpils]) είναι η δεύτερη σε μέγεθος πόλη στη Λετονία. Βρίσκεται περί τα 230 χλμ. νότιο-ανατολικά από την πρωτεύουσα της Λετονίας Ρίγα, στις όχθες του ποταμού Ντάουγκαβα. Το Ντάουγκαβπιλς έχει μια ευνοϊκή γεωγραφική θέση, καθώς συνορεύει με τη Λευκορωσία και τη Λιθουανία (σε απόσταση 33 και 25 χλμ. αντίστοιχα). Βρίσκεται περί τα 120 χλμ. από τα σύνορα της Λετονίας με τη Ρωσία. Είναι μεγάλος σιδηροδρομικός κόμβος και βιομηχανικό κέντρο.
Η πόλη περιβάλλεται από πολλές λίμνες και φυσικά πάρκα.
Ονομασίες
Ιδού η χρονολόγηση στις αλλαγές των ονομάτων: Ντίναμπουργκ (1275—1656) → Μπορισογκλέμπσκ (1656—1667) → Ντίναμπουργκ (1667—1893) → Ντβινσκ (1893—1920) → Ντάουγκαβπιλς (1920—σήμερα)
Δημογραφικά στοιχεία
Εθνοτική σύνθεση την 1 Ιανουαρίου του 2015 του Ντάουγκαβπιλς.
Ιστορία
thumb|250px|right|Το κέντρο του Ντάουγκαβπιλς (Ντβινσκ) στις αρχές του 20ου αιώνα
Από το 1784 και μετά, η πόλη είχε έναν μεγάλο και δραστήριο πληθυσμό Εβραίων με αρκετές σημαντικές προσωπικότητες. Σύμφωνα με την απογραφή της Ρωσικής Αυτοκρατορίας του 1897, από τον συνολικό πληθυσμό των 69.700 κατοίκων, οι Εβραίοι αποτελούσαν τις 32.400 (επομένως περίπου 44%).
Ως τμήμα της Ρωσικής Αυτοκρατορίας ονομάζονταν Ντβίνσκ (1893-1920). Η πόλη μετονομάστηκε σε Ντάουγκαβπιλς το 1920 ως τμήμα της ανεξάρτητης Λετονίας. Η πόλη αποτέλεσε το πεδίο της Μάχης του Ντάουγκαβπιλς από το 1919 έως το 1920. Το Ντάουγκαβπιλς ήταν τμήμα της ΕΣΣΔ στις περιόδους 1940-41 και 1944-1991, ενώ οι Ναζί το κατέλαβαν την τριετία 1941-44. Οι Ναζί δημιούργησαν το Γκέτο του Ντάουγκαβπιλς για τους Εβραίους. Η πόλη υπήρξε το πεδίο μιας λυσσαλέας εβραϊκής αντίστασης στη διάρκεια αυτών των χρόνων. Στην περίοδο του Ψυχρού Πολέμου φιλοξενούσε την αεροπορική βάση του Λοτσίκι, 12 χλμ. βορειοανατολικά της πόλης.
Τέχνη, αρχιτεκτονική, και πολιτισμός
thumb|200px|right|[[Καθεδρικός Ναός Αγίων Μπόρις και Γκλεμπ – η μεγαλύτερη Ορθόδοξη εκκλησία στη Λετονία]]
Το Ντάουγκαβπιλς είναι ένα σημαντικό πολιτιστικό κέντρο στην ανατολική Λετονία. Υπάρχουν 22 σχολεία πρωτοβάθμιας και δευτεροβάθμιας εκπαίδευσης, τέσσερα επαγγελματικά σχολεία, και η σχολή Καλών Τεχνών Σάουλες. Περισσότεροι από 1.000 καθηγητές και μηχανικοί αποφοιτούν από το Πανεπιστήμιο του Ντάουγκαβπιλς και το τοπικό παράρτημα του Τεχνικού Πανεπιστημίου της Ρίγα σε ετήσια βάση.
Το θέατρο της πόλης αναστηλώθηκε προ διετίας. Υπάρχει επίσης ένας κινηματογράφος καθώς και άλλοι πολιτιστικοί θεσμοί. Το κέντρο για την προβολή της πόλης προσφέρει πολλές καλλιτεχνικές εκδηλώσεις.
Υπάρχουν επίσης μια σειρά από αρχιτεκτονικά, ιστορικά και πολιτιστικά μνημεία στο Ντάουγκαβπιλς. Το πιο λαμπρό είναι το Κάστρο του Ντάουγκαβπιλς και χρονολογείται στις αρχές του 19ου αιώνα.
Αθλητισμός
Οι ποδοσφαιρικές ομάδες Ντίναμπουργκ ΦΚ και ΦΚ Ντάουγκαβα Ντάουγκαβπιλς παίζουν στο στάδιο Τσέλτνιεκς του Ντάουγκαβπιλς. Υπάρχει επίσης και μια ομάδα χόκεϋ με το όνομα ΔΧΚ Λατγκάλε, που παίζει προς το παρόν στην Εξτραλίγκα της Λευκορωσίας. Το 2008 ξεκίνησε η κατασκευή του Πολυλειτουργικού Αθλητικού Κέντρου του Ντάουγκαβπιλς. Θα ολοκληρωθεί τον Σεπτέμβριο του 2009.
Εξωτερικοί σύνδεσμοι
Κατηγορία:Πόλεις της Λετονίας
Χώρα των Ιλλινόις
300px|right|thumb|"Pais des Ilinois" (Χώρα των Ιλλινόις) το 1717 Η Χώρα των Ιλλινόις (Γαλλικά: Pays des Illinois), επίσης γνωστή ως Άνω Λουιζιάνα (Γαλλικά: Haute-Louisiane), ήταν μία περιοχή σε ότι είναι τώρα οι Μεσοδυτικές Ηνωμένες Πολιτείες που εξερευνήθηκε και αποικίσθηκε από τους Γάλλους κατά τον 17ο και τον 18ο αιώνα, και η οποία έγινε μέρος της Νέας Γαλλίας. Ο όρος αποδόθηκε σε ολόκληρη τη λεκάνη απορροής του Άνω Ποταμός Μισσισσιππής, αν και οι οικισμοί ήταν συγκεντρωμένοι εκεί που σήμερα βρίσκονται οι πολιτείες Ιλλινόις, Μιζούρι και Ιντιάνα. Αφού εξερευνήθηκε αρχικά το 1673, από τον Γκρην Μπέι στον ποταμό Αρκάνσας, από την αποστολή του Λουδοβίκου Ζολιέ και του Ιακώβου Μαρκέτ, η έκταση σύντομα διεκδικήθηκε από τη Γαλλία και αργότερα έγινε μέρος της Λουιζιάνας, μαζί με την Κάτω Λουιζιάνα.
Μέχρι το 1717, η Χώρα των Ιλλινόις υπαγόταν στη γαλλική επαρχία του Καναδά, αλλά με διάταγμα του Λουδοβίκου ΙΕ΄, η Χώρα των Ιλλινόις προσαρτήθηκε στη γαλλική επαρχία της Λουιζιάνας, με βόρειο σύνορο να είναι ο Ποταμός Ιλλινόις. Τα εδάφη έτσι έγιναν γνωστά ως «Άνω Λουιζιάνα». Στα μέσα του 18ου αιώνα, οι μείζονες οικισμοί ήταν οι εξής: Καχόκια, Κασκάσκια, Σαρτρ, Σαιν Φιλίπ και Πραιρί ντυ Ροσε, όλοι στην ανατολική πλευρά του Μισσισσιππή στο σημερινό Ιλλινόις· και Σαιντ Ζενεβιέβ στην απέναντι πλευρά του Ποταμού Μιζούρι, καθώς και το Οχυρό Βινσέν εκεί που τώρα είναι το Ιντιάνα. Στη δεκαετία του 1720 υπήρχε μία κυβερνητική υποδομή, στην οποία οι τοπικές κωμοπόλεις έδιναν αναφορά στον διοικητή του Φορ ντε Σαρτρ (κοντά στο σημερινό Πραιρί ντυ Ροσέ), ο οποίος με τη σειρά του έδινε αναφορά στον κυβερνήτη στρατηγό της Λουιζιάνας στη Νέα Ορλεάνη.
Εξαιτίας της αποδασώσεως που προκλήθηκε από την αυξημένη υλοτομία για την παροχή καυσίμων τον 19ο αιώνα εποχή των ατμόπλοιων, ο Ποταμός Μισσισσιππής έγινε ρηχότερος και φαρδύτερος, με περισσότερες σφοδρές πλημμύρες και πλευρικές αλλαγές στο κανάλι του στην έκταση από το Σαιν Λούις στη συμβολή του με τον Ποταμό Οχάιο. Ως συνέπεια, πολλά αρχιτεκτονικά και αρχαιολογικά μνημεία χάθηκαν στην πλημμύρα και την καταστροφή πρώιμων γαλλικών χωριών αποίκων που βρίσκονταν αρχικά κοντά στον ποταμό, όπως τα Κασκάσκια, Σαιν Φιλίπ και Καχόκια, και το παλιό Σαιντ Ζενεβιέβ.
Παραπομπές
Κατηγορία:Ιστορία του Καναδά Κατηγορία:Ιστορία των Ηνωμένων Πολιτειών Κατηγορία:Ιστορία της Γαλλίας
Γυμναστική στους Θερινούς Ολυμπιακούς Αγώνες 1904 – Πλάγιος ίππος ανδρών
Σύνοψη αγωνίσματος
Το αγώνισμα διεξήχθη στις 28 Οκτωβρίου στο Φράνσις Φιλντ. Κάθε αθλητής είχε δικαίωμα για τρεις προσπάθειες, όλες με ελεύθερο στυλ. Για κάθε προσπάθεια, τρεις κριτές έδιναν βαθμολογία από το 0 έως το 5. Έτσι, κάθε αθλητής μπορούσε να πάρει έως 15 βαθμούς ανά προσπάθεια και έως 45 στο σύνολο.
Ο συνολικός αριθμός των αθλητών που έλαβαν μέρος στον αγώνα δεν έχει διασωθεί. Γνωρίζουμε μόνο τα ονόματα των πέντε πρώτων, οι οποίοι ήταν όλοι Αμερικανοί. Το χρυσό μετάλλιο κέρδισε ο Άντον Χέιντα με 42 βαθμούς, το ασημένιο ο Τζορτζ Άιζερ με 33 και το χάλκινο ο Γουίλιαμ Μερζ με 29.
Πηγές
Πλάγιος ίππος
Πριγκίπισσα Μαργαρίτα, Κόμισσα του Σνόουντον
Η Μαργαρίτα, Κόμισσα του Σνόουντον (Princess Margaret, 21 Αυγούστου 1930 – 9 Φεβρουαρίου 2002) ήταν η νεότερη κόρη του Γεωργίου ΣΤ΄ του Ηνωμένου Βασιλείου και της Ελισάβετ του Ηνωμένου Βασιλείου, καθώς και η μόνη αδελφή της Ελισάβετ Β΄ του Ηνωμένου Βασιλείου.
Η Μαργαρίτα Ρόουζ γεννήθηκε στις 21 Αυγούστου 1930 στο Κάστρο Γκλάμις της Σκωτίας. Η γέννα πραγματοποιήθηκε, όπως και στην περίπτωση της Ελισάβετ, από τον Χένρι Σίμσον, τον βασιλικό μαιευτήρα. Ο Υπουργός Εσωτερικών, Τζον Ρόμπερτ Κλάινς, ήταν παρών κατά τη διαδικασία της γέννησης. Η καταχώρηση της ληξιαρχικής πράξης, ωστόσο, καθυστέρησε για αρκετές ημέρες προκείμενου να αποφευχθεί η εγγραφή υπ΄ αριθμόν «13» στο ληξιαρχείο της ενορίας.
Η Δούκισσα της Υόρκης επιθυμούσε αρχικά να ονομάσει τη δεύτερη κόρη της Άννα Μαργαρίτα, όπως μαρτυρείται από επιστολή της προς τη Βασίλισσα Μαρία: «Είμαι πολύ ανυπόμονη να την ονομάσω Άννα Μαργαρίτα, καθώς νομίζω ότι ακούγεται όμορφα ως Άννα της Υόρκης, ενώ ταιριάζει και το Ελισάβετ με το Άννα». Βαπτίστηκε στο παρεκκλήσι των Ανακτόρων του Μπάκιγχαμ, στις 30 Οκτωβρίου 1930 από τον Αρχιεπίσκοπο του Καντέρμπερυ, Κόσμο Λανγκ. Σύντομα απέκτησε το ψευδώνυμο «Μάργκο» από τα μέλη της βασιλικής οικογένειας. Την εποχή της γέννησής της ήταν τέταρτη στη σειρά διαδοχής του βρετανικού θρόνου.
Η Μαργαρίτα πέρασε ένα μεγάλο μέρος των παιδικών της χρόνων κοντά στην μεγαλύτερη αδελφή της και τους γονείς της στις κατοικίες του πατέρα της στο Λονδίνο και το Μπέρκσαϊρ. Η οικογένεια του Δούκα της Υόρκης θεωρούνταν από την κοινή γνώμη ως ιδανική, αν και αβάσιμες φήμες ήθελαν την Μαργαρίτα να είναι κωφή και μουγκή. Αυτές εξαλίφθησαν εντελώς μετά την πρώτη δημόσια εμφάνισή της στο γάμο του θείου της Πρίγκιπα Γεωργίου το 1934. Μαθήτευσε παράλληλα με την αδερφή της, Πριγκίπισσα Ελισάβετ, δίπλα στην Σκωτσέζα παιδαγωγό της Μάριον Κρώφορντ. Η εκπαίδευση της Μαργαρίτας βρισκόταν κατά βάση στην εποπτεία της μητέρας της, η οποία σύμφωνα με τον Ράντολφ Τσώρτσιλ, «δεν είχε ποτέ στόχο να κάνει τις κόρες της κάτι παραπάνω από ευγενικές νεαρές κυρίες». Ως παιδιά, η ίδια και η αδελφή της, έμαθαν ιστορίες του Τζέιμς Μάθιου Μπάρρυ, συγγραφέα του Πήτερ Παν.
Όταν η Βασίλισσα Μαρία επέμεινε στη σημασία της εκπαίδευσης, η μητέρα της Μαργαρίτας, Ελισάβετ, σχολίασε μεταξύ άλλων ότι: «Εγώ και οι αδελφές μου είχαμε μόνο παιδαγωγούς και όλες παντρευτήκαμε καλά-μία από εμάς πολύ καλά». Η Μαργαρίτα ήταν δυσαρεστημένη για την περιορισμένη μόρφωσή της, ειδικά αργότερα, όταν και άσκησε κριτική στη μητέρα της. Η Βασιλομήτωρ Ελισάβετ φαίνεται ότι αργότερα «εξέφρασε τη λύπη της» για το γεγονός ότι οι κόρες της δεν πήγαν σε σχολείο όπως τα υπόλοιπα παιδιά της ηλικίας τους, ενώ υποστήριξε ότι κάτι τέτοιο μπορούσε να συμβεί μόνο με την επιμονή του Γεωργίου Ε΄.
Η Μάριον Κρώφορντ, ενοχλημένη από την προσοχή που η Μαργαρίτα λάμβανε, έγραψε σε φίλους της: «Μπορείς να καλέσεις αυτή τη χρονιά μόνο την Πριγκίπισσα Ελισάβετ στο πάρτι σου;...Η Πριγκίπισσα Μαργαρίτα έχει τραβήξει όλη την προσοχή και η Πριγκίπισσα Ελισάβετ την αφήνει να το κάνει αυτό». Η Ελισάβετ, όμως, δεν νοιαζόταν για το γεγονός και φαίνεται να έχει πει: «Ω, είναι πολύ πιο εύκολο όταν η Μαργαρίτα είναι εκεί - όλοι γελούν με αυτά που λέει η Μαργαρίτα». Ο Βασιλιάς Γεώργιος περιέγραψε την Ελισάβετ ως την υπερηφάνεια του και τη Μαργαρίτα ως τη χαρά του.
Η Μαργαρίτα ερωτεύθηκε τον παντρεμένο σμήναρχο Πήτερ Τάουνσεντ. Το 1952, όταν ο πατέρας της πέθανε, ο Τάουνσεντ χώρισε την σύζυγό του και το επόμενο έτος έκανε πρόταση γάμου στη Μαργαρίτα. Πολλοί στην κυβέρνηση αισθάνθηκαν ότι δεν άρμοζε για την 22χρονη πριγκίπισσα ένας χωρισμένος, ενώ η Εκκλησία της Αγγλίας αρνήθηκε να δώσει την έγκρισή της σε ένα τέτοιο γάμο. Τελικώς, η Μαργαρίτα εγκατέλειψε τα σχέδιά της και, το 1960, αποδέχθηκε την πρόταση γάμου του φωτογράφου Άντονυ Άρμστρονγκ-Τζόουνς. Το ζευγάρι απέκτησε δύο παιδιά και πήρε διαζύγιο το 1978.
Συχνά, η Μαργαρίτα, θεωρούνταν αμφιλεγόμενο μέλος της βρετανικής βασιλικής οικογένειας. Το διαζύγιό της κέρδισε αρνητική δημοσιότητα, καθώς και οι δεσμοί της με πολλούς άνδρες. Η υγεία της επιδεινώθηκε σταδιακά κατά τις δύο τελευταίες δεκαετίες της ζωής της, κυρίως εξαιτίας του έντονου καπνίσματος. Το 1985 έκανε επέμβαση στους πνεύμονες, το 1993 υπέστη πνευμονία και μεταξύ του 1998 και του 2001 έπαθε τουλάχιστον τρία εγκεφαλικά επεισόδια. Πέθανε στο Νοσοκομείο Βασιλιάς Εδουάρδος Ζ΄ στις 9 Φεβρουαρίου 2002. Μόλις 7 εβδομάδες αργότερα πέθανε και η μητέρα της, Βασιλομήτωρ Ελισάβετ.
Η Μαργαρίτα από το 1937 ενασχολήθηκε με τον οδηγισμό, ενώ υπήρξε Πρόεδρος του Σώματος Οδηγισμού του Ηνωμένου Βασιλείου από το 1965 μέχρι το θάνατό της το 2002.
Ευκλείδας (νομισματοκόπτης)
thumb|250px|[[Τετράδραχμο του Ευκλείδα. περ. 405 - 400 π. Χ.; Στο οπισθότυπο εικονίζεται η κεφαλή της θεάς Αθηνάς σε τρία τέταρτα, δεξιά και αριστερά δελφίνια βουτάν, στα δεξιά η υπογραφή EYK – ΛEIΔ / A. Στον εμπροσθότυπο: Τέθριππο με Νίκη]] thumb|right|250px|Τετράδραχμο, περ. 415 - 400 π. Χ.; Οπισθότυπο: Κεφαλή της θεάς Αρέθουσας με δελφίνια που κολυμπούν, δεξιά η υπογραφή ΕΥΚΛ / ΕΙΔΑ. Εμπροσθότυπο: τέθριππο με Νίκη, υπογεγραμμένο από τον [[Εύμενος|Εύμενο (ΕΥΜΗΝΟΥ)]] Ο Ευκλείδας υπήρξε αρχαίος Έλληνας νομισματοκόπτης που ήκμασε μεταξύ 415 και 390 π.Χ. στις Συρακούσες. Συναντάμε την υπογραφή του σε νομίσματα σχεδόν όλης της εποχής της νομισματοκοπίας των Συρακουσών. Θεωρείται ισάξιος των δύο άλλων συγχρόνων του και ανταγωνιστών του, του Κίμωνα και του Ευαίνετου. Ίσως να είναι ο πρώτος νομισματοκόπτης που κατάφερε να απεικονίσει πρόσωπο θεότητας σε τρία τέταρτα, υλοποιώντας τα καλλιτεχνικά ιδεώδη της εποχής του. Εικονίζει κατεξοχήν την κεφαλή της θεάς Αθηνάς με πρότυπο την Αθηνά Παρθένο του Φειδία. Διακρίνουμε δύο μήτρες που κατασκεύασε για την εκτύπωση του οπισθότυπου των νομισμάτων. Οι μήτρες παρουσιάζουν σημαντικές φθορές από τη συνεχή χρήση, παρέμειναν όμως εν ενεργεία για περισσότερο διάστημα. Πριν από την εποχή του Ευκλείδα το οπισθότυπο των Συρακουσιανών νομισμάτων διακοσμούσε η θεά Αρέθουσα. Η θεματική αλλαγή είχε πολιτικούς λόγους, αφού το έτος 413 π.Χ. οι Συρακούσιοι αμύνθηκαν με επιτυχία εναντίον της εισβολής των Αθηναίων, και γι' αυτό ως επίδειξη πολιτικής και στρατιωτικής υπεροχής προτίμησαν από τότε τη θεά Αθηνά.
Εκτός από τετράδραχμα ο Ευκλείδας χάραξε τις μήτρες και μικρότερων νομισμάτων με τη θεά Αθηνά σε τρία τέταρτα, τις οποίες όμως δεν υπέγραψε. Η καλλιτεχνική του επιρροή έγινε αισθητή μέχρι τη Μικρά Ασία.
Πηγές
Κατηγορία:Νομισματική Κατηγορία:Αρχαίοι Έλληνες γλύπτες
Γιάννης Χριστόπουλος
Προπονητική σταδιοδρομία
Ο Χριστόπουλος ξεκίνησε την προπονητική σταδιοδρομία του το 1996, σε ηλικία 22 ετών, με τα τμήματα νέων της ρουμανικής ΚΣ Ουνιβερσιτάτεα Κλουζ-Ναπόκα. Στη συνέχεια έγινε βοηθός προπονητή στον Απόλλωνα Πάτρας, όπου εργάστηκε υπό τον προπονητή Ντιρκ Μπάουερμαν. Εργάστηκε επίσης ως βοηθός προπονητή υπό το Μπάουερμαν στη γερμανική ΜΜΒ Χάγκεν.
Η σταδιοδρομία του ως πρώτος προπονητής ξεκίνησε το 2004 στην Κύπρο με την ΑΕΛ Λεμεσού. Ήταν επίσης ο προπονητής του Απόλλωνα Πάτρας. Ως προπονητής του ΑΠΟΕΛ, κέρδισε το πρωτάθλημα της Α΄ κατηγορίας Κύπρου το 2010.
Έγινε βοηθός προπονητή υπό το Ντιρκ Μπάουερμαν και πάλι, αυτή τη φορά στη Μπάγερν Μονάχου. Μετά την αποχώρηση του Μπάουερμαν από το σύλλογο στις 27 Σεπτεμβρίου 2012, ο Χριστόπουλος προήχθη ως ο νέος προπονητής της ομάδας για την περίοδο 2012-13. Ωστόσο, στις 27 Νοεμβρίου 2012, αντικαταστάθηκε από τον Σβέτισλαβ Πέσιτς.
Από το 2013 ως το 2017, ήταν βοηθός προπονητή στην Εθνική Κίνας, αρχικά υπό τον Παναγιώτη Γιαννάκη και ακολούθως υπό τον Γκονγκ Λούμινγκ. Το 2017, προσλήφθηκε ως προπονητής από την κινέζικη Μπεϊτζίνγκ Ντακς. Στις 30 Νοεμβρίου 2022, ο Χριστόπουλος προσλήφθηκε ως προπονητής του Προμηθέα Πατρών. Έκανε το ντεμπούτο του στις 3 Δεκεμβρίου, στην ήττα με 73-70 από την ΑΕΚ.
Παραπομπές
Κατηγορία:Έλληνες προπονητές καλαθοσφαίρισης Κατηγορία:Προπονητές καλαθοσφαίρισης ΑΕΛ Λεμεσού Κατηγορία:Προπονητές καλαθοσφαίρισης ΑΠΟΕΛ Κατηγορία:Προπονητές καλαθοσφαίρισης Απόλλωνα Πατρών Κατηγορία:Προπονητές καλαθοσφαίρισης Τρικάλων 2000 Κατηγορία:Προπονητές καλαθοσφαίρισης Ολυμπιάδας Πατρών Κατηγορία:Προπονητές καλαθοσφαίρισης Μπάγερν Μονάχου Κατηγορία:Προπονητές καλαθοσφαίρισης Μπεϊτζίνγκ Ντακς Κατηγορία:Προπονητές καλαθοσφαίρισης Προμηθέα Πατρών
Εξέγερση των Καμποσιανών
Η Καμποσιανή Διάταξη
Πανεπιστημιακοί εκμεταλλεύτηκαν το γεγονός αυτό για να ετοιμάσουν και να προτείνουν, στη συνέχεια, μια διοικητική μεταρρύθμιση, πιο γνωστή υπό την ονομασία « Καμποσιανή Διάταξη », και η οποία επιχειρούσε να περιορίσει την βασιλική εξουσία, με, για παράδειγμα, την αύξηση της εποπτείας των Γενικών Τάξεων επί των φορολογικών του βασιλείου. Εκδόθηκε στις 27 Μαΐου. Η διάταξη αυτή έφερε την συγκεκριμένη ονομασία, καθώς εκείνο τον καιρό ο Καμπός έσπερνε τον τρόμο στο Παρίσι, ωστόσο, στην πραγματικότητα, αποτελούσε έργο των συμβούλων του Ιωάννη του Ατρόμητου ο οποίος την επέβαλε στον βασιλιά Κάρολο ΣΤ΄.
Τον Ιανουάριο του 1413, ο βασιλιάς υποχρεώθηκε να συγκαλέσει τις Γενικές Τάξεις, να υπογράψει την διάταξη, και να φορέσει την κουκούλα των Καμποσιανών, ως δείγμα αναγνώρισης της συμφωνίας. Ωστόσο, οι βιαιοπραγίες των Βουργουνδών και των Καμποσιανών έφτασαν τον λαό του Παρισιού στα όρια των αντοχών του και τον ώθησαν στον ξεσηκωμό. Αρκετοί καθηγητές του Πανεπιστημίου οι οποίοι είχαν συσπειρωθεί γύρω από τον δούκα της Βουργουνδίας (Κουρτεκουίς, Κωσσόν...) και την ανώτερη παριζιάνικη αστική τάξη της οποίας ηγείτο ο δικηγόρος Ζαν Ζουβενέλ ντεζ Ουρσέν υποστήριζαν την επιστροφή στην εξουσία των Αρμανιάκ στα τέλη του μήνα Αυγούστου.
Η καταστολή
Τέθηκε άμεσα στην διάθεση του γαμπρού και κατέστη κυρίαρχος του Παρισιού. Οι Καμποσιανοί που δεν πρόλαβαν να τραπούν σε φυγή εκτελέστηκαν επί τόπου, ενώ το διάταγμα ακυρώθηκε στις 5 Σεπτεμβρίου 1413. Ωστόσο, ο Σιμόν Καμπός κατάφερε να γλιτώσει μαζί με τον Ιωάννη τον Ατρόμητο.
Για να ευχαριστήσει τον Βερνάρδο Ζ για την βοήθειά του, η βασιλομήτωρ Ιζαμπώ της Βαυαρίας, η οποία προέδρευε του Συμβουλίου της Αντιβασιλείας που κυβερνούσε την χώρα από την στιγμή που εκδηλώθηκε η κρίση σχιζοφρένειας του βασιλιά, δεκαπέντε χρόνια νωρίτερα, του απένειμε τον τίτλο του Σταβλάρχη της Γαλλίας.
Εξωτερικοί σύνδεσμοι
Κατηγορία:15ος αιώνας Κατηγορία:Μεσαιωνική Γαλλία Κατηγορία:Εκατονταετής Πόλεμος
Κοινότητα Βαρνάβα
Η Κοινότητα Βαρνάβα ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Καλάμου, Γραμματικού και τον δήμο Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 37,3 τ.χλμ. και ο πληθυσμός της ήταν 1.722 κάτοικοι σύμφωνα με την απογραφή του 2001. Έδρα της κοινότητας ήταν ο Βαρνάβας.
Ιστορική εξέλιξη της Κοινότητας
Η κοινότητα Βαρνάβα συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνος. Στην κοινότητα εκτός από τον Βαρνάβα εντάχθηκε και ο οικισμός Βελλιατζίκι (Μικροχώρι), ο οποίος το 1919 αποσπάστηκε και εντάχθηκε στην κοινότητα Καπανδριτίου. Κατά την διάρκεια των επόμενων δεκαετιών μέσα στα όρια της κοινότητας Βαρνάβα αναγνωρίστηκαν οι οικισμοί Πουρίθι, Λιμνιώνας και Αγία Παρασκευή. Η κοινότητα διατηρήθηκε αμετάβλητη με την διοικητική διαίρεση του 1997 και καταργήθηκε το 2010 με την εφαρμογή του σχεδίου Καλλικράτης, οπότε και συνενώθηκε στον νέο δήμο Μαραθώνα
Παραπομπές
Κατηγορία:Δήμοι και Κοινότητες της Αττικής
Bad (άλμπουμ)
thumb|right|200px|Ειδική έκδοση του άλμπουμ το 2001
Το Bad είναι το 7o στούντιο άλμπουμ του Αμερικανού καλλιτέχνη Μάικλ Τζάκσον. Το άλμπουμ κυκλοφόρησε στις 25 Αυγούστου 1987 από την Epic/CBS Records, σχεδόν 5 χρόνια μετά την κυκλοφορία του προηγούμενου στούντιο άλμπουμ του Τζάκσον, Thriller, το οποίο είχε γίνει το μεγαλύτερο σε πωλήσεις άλμπουμ παγκοσμίως. Το Bad πούλησε 32 εκατομμύρια αντίτυπα παγκοσμίως, με 9 εκατομμύρια αντίτυπα μόνο στις ΗΠΑ, και έγινε το 5ο σε πωλήσεις άλμπουμ όλων των εποχών. Το Bad είναι το μόνο άλμπουμ με 5 singles στην 1η θέση του Billboard Hot 100. Παρόμοιο με το προηγούμενο μουσικό υλικό του Τζάκσον, το άλμπουμ περιείχε R&B, Pop και Rock.
Το Bad ηχογραφήθηκε κατά τη διάρκεια του 1987. Τα λυρικά θέματα του άλμπουμ σχετίζονται με την παράνοια, τον ρομαντισμό, την αυτοβελτίωση, και την παγκόσμια ειρήνη. Θεωρείται ότι το Bad παγίωσε τη θέση του Τζάκσον ως ενός από τους πιο επιτυχημένους καλλιτέχνες της δεκαετίας του 1980, καθώς επίσης ενίσχυσε τη σόλο καριέρα του και έγινε ένα από τα καλύτερα μουσικά projects της καριέρας του.
Τα 10 από τα 11 τραγούδια του Bad κυκλοφόρησαν ως singles - ένα ήταν προωθητικό single και ένα άλλο εκτός ΗΠΑ και Καναδά. 5 από τα singles έφτασαν μέχρι το Νο1 στα Billboard charts των ΗΠΑ, ενώ το 6ο εισήλθε στο Τop#10, με το 7ο στο Τop#20 του Hot 100. Το single που κυκλοφόρησε εκτός ΗΠΑ και Καναδά ήταν εμπορικά επιτυχημένο, κερδίζοντας θέσεις στα top ten και top twenty σε πολλές περιοχές. Το Bad έφτασε στο Νο1 σε 13 χώρες, ενώ εισήλθε στα Τop#20 σε άλλες περιοχές. Το μόνο τραγούδι που δεν κυκλοφόρησε ως single ήταν το Just Good Friends.
Το Bad έδωσε στον Τζάκσον περισσότερη καλλιτεχνική ελευθερία από ότι είχε στις προηγούμενες κυκλοφορίες του με την Epic (Off the Wall και Thriller). Στο Bad, ο Τζάκσον έγραψε 9 από τα 11 τραγούδια του άλμπουμ και δούλεψε ως συμπαραγωγός στο υπόλοιπο άλμπουμ. Το άλμπουμ συνέχισε την εμπορική επιτυχία του Τζάκσον στα τέλη της δεκαετίας του 1980 και έλαβε 6 υποψηφιότητες Grammy Award, από τις οποίες κέρδισε 2. Εκτός από την εμπορική επιτυχία, είχε λάβει και θετικές κριτικές. Το Bad έλαβε τη 43η θέση στο 100 Greatest Albums of All Time of the MTV Generation το 2009 από το VH1. Έλαβε τη 202η θέση στον κατάλογο 500 Greatest Albums of All Time του Rolling Stone. Το άλμπουμ αποτέλεσε και την τελευταία συνεργασία του Τζάκσον και του Κουίνσι Τζόουνς.
Προϊστορία και παραγωγή
Κατά το μεγαλύτερο μέρος της καριέρας του Τζάκσον στους The Jackson 5, αυτός και οι αδερφοί του δεν είχαν δημιουργικό έλεγχο και δεν είχαν το δικαίωμα να γράφουν υλικό για κάποιο από τα μουσικά τους projects. Όταν ο Τζάκσον άρχισε να δουλεύει σε σόλο μουσικά projects, καθώς παρέμεινε μέλος του συγκροτήματος, έλαβε περισσότερη δημιουργική ελευθερία στα στούντιο άλμπουμ του, Off the Wall (1979) και Thriller (1982) - και τα δύο είχαν εμπορική επιτυχία. Για το Bad, ο Τζάκσον είχε την ίδια δημιουργική ελευθερία.
Ένα από τα προηγούμενα άλμπουμ του Τζάκσον, το Off the Wall, ήταν κριτική επιτυχία, καθώς έλαβε γενικά θετικές γνώμες. Είχε επίσης εμπορική επιτυχία, καθώς πούλησε περισσότερα από 20 εκατομμύρια αντίγραφα παγκοσμίως. Το επόμενο στούντιο άλμπουμ του Τζάκσον, το Thriller, που κυκλοφόρησε στα τέλη του 1982, ήταν παρόμοιο με το Off the Wall - ήταν επίσης κριτική και εμπορική επιτυχία. Το Thriller πούλησε 100 εκατομμύρια αντίγραφα παγκοσμίως και έγινε το νούμερο 1 σε πωλήσεις διεθνώς άλμπουμ.
Το Bad ήταν το πρώτο στούντιο άλμπουμ του Τζάκσον, το οποίο κυκλοφόρησε μετά την αποχώρηση του από τους The Jacksons και το πρώτο μετά την πενταετή περίοδο που ακολούθησε το Thriller. Το Bad ήταν η τρίτη, και η τελευταία, μουσική συνεργασία μεταξύ του Τζάκσον και του Κουίνσι Τζόουνς. Παραγωγός του άλμπουμ ήταν ο Τζόουνς, με συμπαραγωγό τον Τζάκσον. Ο Τζάκσον ξεκίνησε να ηχογραφεί demos για το άλμπουμ, λίγους μήνες μετά την περιοδεία Victory Tour (1984) με τους The Jacksons. Οι ηχογραφήσεις διεξήχθησαν από τις 5 Ιανουαρίου έως τις 9 Ιουλίου 1987.
Ο Τζάκσον έγραψε περίπου 60 τραγούδια για το νέο άλμπουμ και ηχογράφησε 30, θέλοντας να τα χρησιμοποιήσει όλα σε ένα three-disc set. Ο Τζόουνς πρότεινε ότι το άλμπουμ θα πρέπει να περιέχει 10 τραγούδια. Όταν το άλμπουμ κυκλοφόρησε σε CD, ένα επιπλέον κομμάτι, το Leave Me Alone συμπεριλήφθηκε. Μετά κυκλοφόρησε ως single. Ο Τζάκσον έγραψε 9 από τα 11 κομμάτια του άλμπουμ. Ο Τέρρι Μπρίτεεν και ο Γκράχαμ Λάιλ έγραψαν το Just Good Friends, ενώ η Σαΐντα Γκάρρετ και ο Γκλεν Μπάλλαρντ το Man in the Mirror.
Συγγραφή
Το Bad αρχικά θεωρήθηκε ως ντουέτο του Τζάκσον και του Prince. Άλλοι καλλιτέχνες που υποτίθεται έπρεπε να συμμετέχουν στο άλμπουμ ήταν η Γουίτνεϊ Χιούστον, η Αρίθα Φράνκλιν και η Μπάρμπρα Στρέιζαντ - καμία από τις συνεργασίες όμως δεν τελεσφόρησε. Οι στίχοι των τραγουδιών του άλμπουμ αφορούν θέματα όπως ο ρομαντισμός και η παράνοια - η παράνοια ήταν συχνό θέμα για τον Τζάκσον, το οποίο είχε χρησιμοποιήσει στα προηγούμενα άλμπουμ. Το Allmusic σημείωσε ότι το Bad οδήγησε τον Τζάκσον «πιο βαθιά σε μια hard rock, πιο βαθιά στη σύγχρονη ψευτοσυναισθηματική εφηβική πραγματικότητα, πιο βαθιά στον βαρύ χορό - λαμβάνοντας ουσιαστικά κάθε μερίδα του Thriller σε ένα άκρο, καθώς αύξησε το studio craft».
Το Dirty Diana θεωρήθηκε από τους κριτικούς «μισογυνιστικό», και οι στίχοι του αφορούσαν μια σεξουαλική εμμονή, χωρίς να έχει στόχο για το «σκοτάδι» του Billie Jean - αλλά πράγματι, ακούγεται εξίσου σαν ίντριγκα για μια επίφοβη σεξουαλική αναμέτρηση, ενώ υπάρχει η ευκαιρία να γίνει δεκτή ή όχι αυτή η αναμέτρηση. Το Leave Me Alone περιγράφεται ως «παρανοϊκός ύμνος». Στο Man in the Mirror, το τραγούδι περιγράφει τον Τζάκσον να πηγαίνει «ένα βήμα μπροστά» και να προσφέρει «μια απλή ομιλία με απλή δέσμευση», όπως μπορεί να φανεί στους στίχους I'm starting with the man in the mirror/I'm asking him to change his ways/And no message could have been clearer/If you wanna make the world a better place/Take a look at yourself and then make a change. Οι στίχοι του Speed Demon μιλούν για τη γρήγορη οδήγηση. Το Bad θεωρήθηκε ως τραγούδι, του οποίου οι στίχοι αναφέρονται στο καύχημα.
Οι στίχοι του Liberian Girl θεωρήθηκαν «αστραφτεροί» με την «ευγνωμοσύνη» για την «ύπαρξη ενός αγαπημένου προσώπου». Η μουσική του Smooth Criminal δείχνει μια ομοιότητα με το «popcorn-chomping τρόπο» του Thriller. Το Smooth Criminal θεωρήθηκε ως παράδειγμα για «την ελεύθερη γλώσσα του Τζάκσον» που κρατά τους ανθρώπους «ενήμερους ότι αντιμετωπίζουν αρκετές πραγματικότητες: η ταινία, η οποία το όνειρο εμπνέει, και τον ξύπνιο κόσμο φωτίζει». Η μουσική στο I Just Can't Stop Loving You, ντουέτο με την Σαΐντα Γκάρρετ, συνιστάται κυρίως σε θραύσεις δαχτύλων και τύμπανα. Το Just Good Friends, ντουέτο με τον Στίβι Γουόντερ, σύμφωνα με τους κριτικούς, ακούγεται καλά στην αρχή, αλλά μετά μετατρέπεται σε «chin-bobbing φαιδρότητα». Η μουσική του The Way You Make Me Feel αποτελείται από blues αρμονίες. Οι στίχοι του Another Part of Me ασχολούνται με την ένωση των ανθρώπων, ως «εμείς».
Κυκλοφορία και μάρκετινγκ
Πριν την κυκλοφορία του Bad, ο Τζάκσον χρησιμοποιούσε το μάρκετινγκ προς όφελός του, περισσότερο από ότι έκανε με το Thriller. Ένα χρόνο πριν την κυκλοφορία του Bad, ο Τζάκσον χρησιμοποίησε αρκετές τακτικές για να κάνει τα μέσα ενημέρωσης να ασχοληθούν με την μικρή του ταινία, την ταινία Captain EO, κατά τη διάρκεια των ηχογραφήσεων του Bad. Ο Τζάκσον έπαιζε ένα διαστημικό καπετάνιο στη μικρή ταινία, η οποία είχε παραγωγό τον Τζορτζ Λούκας και διευθυντή τον Φράνσις Φορντ Κόπολα. Κατά τη διάρκεια της κυκλοφορίας του Bad, ο Τζάκσον ήταν παραγωγός σε μια ταινία για τη ζωή του, η οποία παρουσιάστηκε από το CBS. Στο τέλος της ταινίας, το κανάλι έδειξε μια μικρή ταινία για το Bad, με πρωταγωνιστή τον Ουέσλεϊ Σνάιπς. Η στρατηγική μάρκετινγκ του Τζάκσον, δημιουργημένη από τον Φρανκ ΝτιΛέο και άλλους, επίσης συμπεριλάμβανε παραγωγή ταινίας κατά τη διάρκεια του Bad World Tour. Εκείνη η ταινία, το Moonwalker, συμπεριλαμβάνει εκτελέσεις τραγουδιών από το Bad, όπως το Speed Demon, το Leave Me Alone, το Man in the Mirror και το Smooth Criminal, καθώς παρουσιάστηκαν και μικρά βίντεο για τα τελευταία δύο τραγούδια στο τέλος της ταινίας. Ο Τζάκσον επίσης χρησιμοποίησε την ευκαιρία να γράψει για τη ζωή του έως εκείνο το σημείο, και κυκλοφόρησε στο βιβλίο Moonwalk το 1988. Η περιοδεία του Τζάκσον για το Bad ήταν μεγάλη οικονομική επιτυχία, αποφέροντας 125 εκατομμύρια δολάρια. Αν και ο Τζάκσον κατάφερε να επιβεβαιώσει τη θέση του ως παγκόσμιος ποπ σούπερσταρ, στις ΗΠΑ απέτυχε να φθάσει τις πωλήσεις του Thriller, με αποτέλεσμα το Bad να θεωρηθεί αποτυχία συγκριτικά.
Παγκοσμίως, το Bad ήταν εμπορικά επιτυχημένο. Στο Ηνωμένο Βασίλειο, πούλησε 500.000 αντίγραφα την εβδομάδα της κυκλοφορίας του, και παραμένει 13 φορές πλατινένιο, για τις πωλήσεις των 3.9 εκατομμυρίων αντιγράφων, κάνοντας το δεύτερο καλύτερο σε πωλήσεις άλμπουμ του Τζάκσον στον Ηνωμένο Βασίλειο. Το Bad έφθασε ως την 1η θέση στον Καναδά, στην Ιαπωνία, στο Ηνωμένο Βασίλειο, στην Ελβετία, στη Νέα Ζηλανδία, στην Αυστρία, στη Σουηδία και στη Νορβηγία. Το άλμπουμ έφθασε έως το νούμερο 3 στην Ιταλία και στο νούμερο 13 στην Ισπανία, στο Μεξικό και στην Αυστραλία, καθώς και στο νούμερο 20 στο Πουέρτο Ρίκο. Το Bad έγινε 7 φορές πλατινένιο στον Καναδά, καθώς πούλησε περισσότερα από 700.000 αντίγραφα. Στην Ευρώπη, το Bad έγινε πλατινένιο από την IFPI για τις πωλήσεις των 1 εκατομμυρίων αντιγράφων. Το άλμπουμ έγινε πλατινένιο από την IFPI για τις πωλήσεις 20.000 αντιγράφων στο Χονγκ Κονγκ. Παγκοσμίως, το Bad έγινε το τρίτο καλύτερο σε πωλήσεις άλμπουμ του Τζάκσον, μετά το Thriller και το Dangerous, με πωλήσεις 30 εκατομμυρίων αντιγράφων παγκοσμίως.
thumb|right|150px|alt=Ένας άνδρας με μαύρα μαλλιά τραγουδά με μικρόφωνο. Ο άνδρας φορά μπλέ jacket με άσπρη μπλούζα και μαύρα παντελόνια και λευκή ζώνη. |Ο Τζάκσον εκτελεί το The Way You Make Me Feel κατά τη διάρκεια του [[Bad World Tour.]]
Το πρώτο single I Just Can't Stop Loving You έγινε το πρώτο από τα 5 singles του άλμπουμ που έφθασε στην 1η θέση του Billboard Hot 100. Το τραγούδι έφθασε στην 1η θέση στις 19 Σεπτεμβρίου 1987, και επίσης έλαβε την 1η θέση στο Billboard R&B/Hip Hop Songs Chart και τη 2η θέση στο Adult Contemporary Chart. Παγκοσμίως, το τραγούδι επίσης έφθασε στην 1η θέση, σε 3 περιοχές, στο Ηνωμένο Βασίλειο, για 2 εβδομάδες, και 9 εβδομάδες στη Νορβηγία και στη Νέα Ζηλανδία. Το δεύτερο single του άλμπουμ, Bad, έφθασε στην 1η θέση στο Billboard 100 στις 16 Οκτωβρίου 1987. Το τραγούδι έλαβε την 1η θέση στην Ισπανία, καθώς έφθασε στο top-ten παγκοσμίως. Το The Way You Make Me Feel έγινε το τρίτο single του άλμπουμ που έφθασε στην 1η θέση στο Billboard Hot 100. Το τραγούδι έλαβε θέση στα top ten και twenty παγκοσμίως. Το Man In The Mirror έφθασε έως την 1η θέση στο Billboard Hot 100, και επίσης έφθασε στη 4η, 8η και 10η θέση στη Νέα Ζηλανδία, στην Αυστραλία και στην Αυστρία αντίστοιχα. Στις 2 Ιουλίου 1988, το Dirty Diana έγινε το πέμπτο και τελευταίο single που έφθασε έως την 1η θέση στο Hot 100. Το Dirty Diana ήταν παγκόσμια επιτυχημένο, καθώς έφθασε στο top ten σε 8 περιοχές.
Κριτική
Το Bad ήταν γενικά καλό αλλά μερικοί κριτικοί σημειώνουν ότι το Bad δεν κατάφερε να επαναλάβει την επιτυχία του Thriller. Ο Στέφεν Τόμας Έρλεβαϊν, του Allmusic, δήλωσε ότι ο Τζάκσον «προσέγγισε» το Bad με σχεδόν τον ίδιο τρόπο όπως το Thriller, ο οποίος ήταν να «λάβει τον βασικό τύπο του προκάτοχου, να τον αναπτύξει ελαφρώς, και να οδηγήσει προς τα έξω». Ο Έρλεβαϊν, ο οποίος έδωσε στο άλμπουμ 4.5 από τα 5 αστέρια, δήλωσε ότι το άλμπουμ «επιστρέφει με τραγούδια που αποδεικνύουν ότι η μηχανική μπορεί να είναι ανεκτή αν παραδίδεται με άγκιστρα και λόφιο», και κάνει το Bad να φαίνεται σαν κατασκεύασμα της εποχής του και όχι μιας επόμενης εποχής. Ο Ντάβιττ Σίγκερσον, του Rolling Stone, δήλωσε ότι «και χωρίς ένα τραγούδι-ορόσημο όπως το Billie Jean, το Bad παραμένει καλύτερη παραγωγή από ότι το Thriller». Ο Σίγκερσον δήλωσε ότι τραγούδια του άλμπουμ, όπως το Speed Demon, το Dirty Diana και το Liberian Girl έκαναν το Bad «πλουσιότερο, πιο σέξι και καλύτερο από το Thriller».
Ο μουσικός κριτικός Ρόμπερτ Χριστγκάου έδωσε στο Bad B+, λέγοντας ότι το «πλησιέστερο στην τελειότητα» ήταν το τραγούδι Leave Me Alone και ότι η ηχογράφηση «καταδίκασε τα ερείπια με πολύ καλό χορευτικό και μουσικό υλικό». Η Τζέννιφερ Κλέι, του Yahoo Music, σημείωσε ότι ενώ το Bad ήταν καλό, δεν έφθασε «στον βαθμό του Thriller». Ο Τζων Πάρελς, της The New York Times, περιγράφει το Bad ως «αστραφτερό, με χορό υψηλής τεχνολογίας που είναι ακριβώς ένα μικρό εκκεντρικό στα άκρα». Ο Πάρελς επίσης σημείωσε ότι το Bad «ακούγεται up-to-the-minute», και ότι το άλμπουμ έχει επίσης «παρασκευασμένες ρυθμίσεις γνώριμων συνθεσάιζερ» και ότι είναι «καθαρό» και μπορεί να «μεταφέρει ένα στερεό λάκτισμα». Ο Ρίτσαρντ Κρόμελιν, της Los Angeles Times, δήλωσε ότι το άλμπουμ «δεν ήταν κακό» και περισσότερο «θύμιζε την ενιαία δύναμη του Off the Wall σε αντίθεση με τις κορυφές του Thriller». Ο Κρόμελιν ένιωσε ότι θα ήταν «απογοήτευση» αν το «δημιουργικό επίπεδο» του άλμπουμ είναι εκεί όπου ο Τζάκσον θέλει να μείνει.
Ο Ρίτσαρντ Χάρρινγκτον, της The Washington Post, σχολίασε σχετικά με τις προσδοκίες του Bad στο Thriller ότι, «το άλμπουμ ικετεύει να κρίνεται από τη μουσική του, και όχι από τις πωλήσεις του». Ο Ρίτσαρντ ένιωσε ότι αν και το άλμπουμ δεν μπορεί να φθάσει τις μετά-Thriller προσδοκίες, θα ήταν πιο δίκαιο να συγκρίνουμε το Bad με το Off the Wall. Η γενική του γνώμη του για το Bad ήταν «πολύ καλό» με «άψογη παραγωγή και εκπληκτικά φωνητικά από τον Τζάκσον». Η Έντνα Γκούντερσεν, από την USA Today, περιγράφει το Bad ως την «πιο γυαλισμένη προσπάθεια του Τζάκσον έως τώρα», η οποία είναι «υπολογισμένη, αλλά όχι στείρα». Ο Θομ Ντάφφι, της The Orlando Sentinel, σημειώνει ότι ένα μέρος του υλικού του άλμπουμ «στηρίζεται σε ακόμα παλαιότερες μουσικές ρίζες». Το Bad προτάθηκε για 6 Grammy Award, αλλά κατάφερε να λάβει μόνο 2. Το 1988, το Bad ήταν υποψήφιο για Album of the Year, Best Pop Vocal Performance - Male, Best R&B Vocal Performance - Male και Record of the Year για το Man in the Mirror το επόμενο έτος. Το Bad κέρδισε το Best Engineered Recording - Non Classical το 1988, και το Best Music Video - Short Form για το Leave Me Alone το 1990.
Μνήμη
thumb|upright|225px|alt=Ένα μαύρο σακάκι με πέντε στρογγυλά και χρυσά μετάλλια στον αριστερό και στον δεξιό ώμο με χρυσό βραχιόλι στο μανίκι του αριστερού χεριού. Το σακάκι έχει 2 ιμάντες της ζώνης στο κάτω μανίκι. Κάτω από το σακάκι είναι μια χρυσή ζώνη, με ένα κυκλικό κόσμημα στο κέντρο της. Υπάρχει ένα κόκκινο φως που αντανακλά στο σακάκι και τη ζώνη καθώς και ένα χρυσό τετράγωνο αγροτεμάχιο στην αριστερή πλευρά του σακακιού.|Ο Τζάκσον φορούσε ένα σακάκι, κυρίως στρατιωτικού ύφους, κατά τη διάρκεια της περιοδείας για το Bad
Το Bad έκανε ιστορία ως το πρώτο και, έως τώρα, το μοναδικό άλμπουμ με 5 singles στην 1η θέση του Billboard 100 - το I Just Can't Stop Loving You, το Bad, το The Way You Make Me Feel, το Man in the Mirror και το Dirty Diana. Ο Τζέισον Ροντρίγκες, του MTV, σημείωσε ότι «δεν θα ήταν εύκολο για τους περισσότερους να επαναλάβουν τις επιτυχίες του Off the Wall και του Thriller, αλλά το Bad ήταν κάτι το τρομερό». Ο Ροντρίγκεζ σχολίασε ότι το άλμπουμ «εσφαλμένα απορρίφθηκε από τους κριτικούς επειδή δεν είχε τις πωλήσεις που είχε το Thriller» και ότι κατά την εποχή του Bad, ο φωνητικός λόξιγκας του Τζάκσον θα συνδεθεί με τη μουσική του και θα τονίσει το συναίσθημα των στίχων του. Το Rolling Stone δήλωσε ότι «ο καλύτερος τρόπος να αξιολογηθεί το Bad δεν ήταν ως συνέχεια του Thriller». Το 2009, το VH1 δήλωσε για το άλμπουμ:
Ο Τζιμ Φάρμπερ, της The New York Daily News, ένιωσε ότι το Bad «εξορθολόγισε τις ιδιορρυθμίες» των δύο προηγούμενων άλμπουμ του Τζάκσον για να δημιουργηθεί «το πιο ομαλό ποπ άλμπουμ του έως τώρα». Ένας συντάκτης για το The Daily Telegraph σχολίασε ότι αν και το Bad ήταν ακόμα μια παγκόσμια εμπορική επιτυχία, το άλμπουμ απέτυχε να φθάσει στην κορυφή του Thriller παρά την παγκόσμια περιοδεία του Τζάκσον. Το 2009, ένας συντάκτης για τη The Miami Herald αντανακλά στην αναμονή για το Bad, περιγράφοντας την κυκλοφορία του άλμπουμ ως «πιο καυτό αναμενόμενο άλμπουμ στην ιστορία». Ο Στέφεν Μ. Σίλβερμαν, συντάκτης για το People, έδειξε το Bad ως «αρχή της επίδειξης της δημοσιότητας του Τζάκσον».
Τον Νοέμβριο του 2006, η The Official UK Charts Company ανακοίνωσε ότι το Bad είναι το 9ο καλύτερο σε πωλήσεις άλμπουμ στην ιστορία της Βρετανίας με πωλήσεις 3,5 εκατομμυρίων αντιγράφων - το Bad βρέθηκε πίσω από το Thriller. Το Bad, μαζί με άλλα στούντιο άλμπουμ του Τζάκσον, έγινε το καλύτερο σε πωλήσεις άλμπουμ όλων των εποχών. Το 2003, το άλμπουμ έλαβε τη 202η θέση στον κατάλογο του Rolling Stone, The 500 Greatest Albums of All Time. Το άλμπουμ συμπεριλήφθηκε στο βιβλίο 1001 Albums You Must Hear Before You Die. Το 2009, το VH1 κατάταξε το άλμπουμ στη 43η θέση στον κατάλογο 100 Greatest Albums of All Time of the MTV Generation. Τα τραγούδια του άλμπουμ έχουν επανεκδοθεί και διακωμωδηθεί από πολλούς καλλιτέχνες από την κυκλοφορία του άλμπουμ στα τέλη της δεκαετίας του 1980. Υπάρχουν αρκετές επανεκδοχές όπως αυτές του Smooth Criminal από το Alien Ant Farm και του The Way You Make Me Feel από το Shakaya. Γνωστές παρωδίες για τα τραγούδια του άλμπουμ, συμπεριλαμβάνουν αυτές του Άλφρεντ Μάθιου Γιάνκοβιτς, ο οποίος είχε κάνει και μια παρωδία για το τραγούδι του Τζάκσον Beat It, με τον τίτλο Eat It. Ο Γιάνκοβιτς διακωμώδησε το Bad, ονόμασε την παρωδία του Fat και την κυκλοφόρησε το 1988 - το τραγούδι-παρωδία κέρδισε το Best Concept Music Video.
25th Anniversary Edition
Το Bad 25 είναι η επετειακή έκδοση του Bad για τα 25 χρόνια του. Κυκλοφόρησε στις 18 Σεπτεμβρίου 2012. Τον Αύγουστο του 2012 κυκλοφόρησε και ένα ομόνυμο ντοκυμαντέρ από τον Σπάικ Λι.
Είναι το δεύτερο άλμπουμ του Τζάκσον που επανακυκλοφόρησε ως μια επετειακή έκδοση για τα 25 χρόνια του (όπως για το Thriller, Thriller 25).
Disc 2
Σημείωση
CD/DVD: Live At Wembley July 16, 1988 (Special Edition)
Σημείωση
Βιβλιογραφία
Κατηγορία:Δισκογραφία του Μάικλ Τζάκσον Κατηγορία:Άλμπουμ του 1987
Thriller
Η αγγλική λέξη Thriller (Θρίλερ) μπορεί να αναφέρεται:
Μονή Παλαιοπαναγιάς Αρκαδίας
Η Ιερά Μονή Παλαιοπαναγιάς, είναι ένα ιστορικό μοναστήρι, χτισμένο 7 χλμ νότια του Άστρους Αρκαδίας και κοντά στο χωριό Μελιγού Αρκαδίας.
Ιστορία
Το αρχικό όνομα της μονής ήταν Αγία Ελεούσα, αλλά για την αποφυγή σύγχυσης με το κοντινό μοναστήρι της Αγίας Τριάδας Ελεούσας, άλλαξε και έγινε Παλαιοπαναγιά. Σύμφωνα με την παράδοση, η μονή ιδρύθηκε το 1310, ενώ η πρώτη ιστορική μνεία της εμφανίζεται το 1612 σε σιγίλιο του Πατριάρχη Νεόφυτου Β΄. Παρόλα αυτά, η μονή βρισκόταν σε ακμή και πριν το 1612. Κατά τα Ορλωφικά, η μονή καταστράφηκε και ερημώθηκε, με αποτέλεσμα να ξεκινήσει ένας μεγάλος αγώνας για την διατήρηση της κτηματικής της περιουσίας, που κράτησε για πολλά χρόνια.
Αρχιτεκτονική
μικρογραφία|αριστερά|Η πρώτη είσοδος προς το δρόμο της Μονής Η μονή σήμερα, είναι πλήρως ανακαινισμένη. Διαθέτει διατηρημένα κελιά με καμάρες και έναν ευρύχωρο αύλειο χώρο με το καθολικό. Το καθολικό της μονής, χτίστηκε το 1814 και ανήκει στον τύπο του εγγεγραμμένου σταυροειδούς με τρούλο. Εσωτερικά, ο ναός δεν είναι αγιογραφημένος, ενώ στο δάπεδό του, υπάρχει μαρμάρινη πλάκα με τον δικέφαλο αετό και μωσαϊκά. Η μονή διαθέτει αρκετά λείψανα, καθώς και ιερά σκεύη και κειμήλια. Το μοναστήρι είναι γυναικείο και απαριθμεί 3 μοναχές. Το καθολικό, είναι αφιερωμένο στην Κοίμηση της Θεοτόκου και εορτάζει στις 15 Αυγούστου.
Πηγές
Π Κατηγορία:Δήμος Βόρειας Κυνουρίας
3060 Ντελκάνο
Ο Ντελκάνο (Delcano) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1982 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ισπανού (Βάσκου) εξερευνητή Χουάν Σεμπαστιάν Ελκάνο ή Ντελκάνο.
Φυσικά χαρακτηριστικά
Ο φασματικός τύπος του Ντελκάνο είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Ντελκανο
Τζον Μπόλαντ
thumb|right|200px|Από τον τελικό του απλού μεταξύ Μπόλαντ - Δ. Κάσδαγλη Ο Τζον Μέρυ Πίους Μπόλαντ (αγγλικά: John Mary Pius Boland) (16 Σεπτεμβρίου 1870 - 17 Μαρτίου 1958) ήταν Ιρλανδός πολιτικός, μέλος του ιρλανδικού εθνικιστικού κόμματος, καθώς και αθλητής της αντισφαίρισης, ολυμπιονίκης με την βρετανική ομάδα το 1896.
Διδάχτηκε τα πρώτα του γράμματα σε δύο καθολικά σχολεία, ένα ιρλανδικό κι ένα αγγλικό. Η φοίτηση του σε αυτά τα δύο σχολεία, που αντιπροσώπευαν τις δύο κοινότητες της Ιρλανδίας, τον επηρέασαν πολύ και καθόρισαν τη μετέπειτα πορεία του στην πολιτική. Σπούδασε νομικά στην Οξφόρδη και στη Βόννη.
Χρημάτισε βουλευτής (MP) στη Βουλή των Κοινοτήτων του Ηνωμένου Βασιλείου και ως εκπρόσωπος της κομητείας του Νότιου Κέρυ στο Κοινοβούλιο του Ηνωμένου Βασιλείου μεταξύ 1900-1918.
Ολυμπιακοί αγώνες
Ο Μπόλαντ πήρε μέρος στους Α' Ολυμπιακούς αγώνες του 1896 στην Αθήνα και ήταν ο πρώτος Ιρλανδός που συμμετείχε σε ολυμπιακούς αγώνες, αλλά και ο πρώτος Βρετανός που κατέκτησε μετάλλιο στο τένις. Κατέκτησε 2 χρυσά μετάλλια στο απλό και το διπλό ανδρών. Μάλιστα στην Αθήνα βρέθηκε ως θεατής, φιλοξενούμενος του Θρασύβουλου Μάνου, μέλους της Οργανωτικής Επιτροπής των Ολυμπιακών, ο οποίος τον προέτρεψε να δηλώσει συμμετοχή για να αγωνιστεί στο τένις. Στο απλό νίκησε στον τελικό τον Δ. Κάσδαγλη με 2-0 και στο διπλό με συμπαίκτη τον Γερμανό Φρίντριχ Τράουν νίκησαν στον τελικό το ζευγάρι Πετροκόκκινου - Κάσδαγλη με 2-1, αφού στα ημιτελικά του διπλού είχαν αποκλείσει το ζευγάρι Αριστείδη και Κωνσταντίνου Ακρατόπουλου.
Εξωτερικοί σύνδεσμοι
Κατηγορία:Ιρλανδοί πολιτικοί Κατηγορία:Βρετανοί πολιτικοί Κατηγορία:Βρετανοί Ολυμπιονίκες Κατηγορία:Αντισφαιριστές στους Θερινούς Ολυμπιακούς Αγώνες 1896 Κατηγορία:Ιρλανδοί αθλητές